MENYOKONG PENGGUNAAN DAN PELAKSANAAN PIAWAIAN SURUHANJAYA SEKURITI MAL AYS I A 33
MEN YOKONG PE NGGUNAAN DAN PE L AKSA N AA N PI AWAI AN Menyokong Penggunaan dan Pelaksanaan Piawaian PEMBANGUNAN DAN PELAKSANAAN PIAWAIAN DAN PERATURAN Pembangunan piawaian perakaunan dan pengauditan dan pelaksanaan seterusnya adalah penting untuk meningkatkan tahap kualiti audit. Selaras dengan usaha mempengaruhi kualiti audit dengan mengukuhkan profesion perakaunan, AOB mengambil bahagian sebagai pemerhati dalam mesyuarat yang diadakan oleh Lembaga Piawaian Pengauditan dan Jaminan (AASB) dan Lembaga Piawaian Etika (ESB) Institut Akauntan Malaysia (MIA). AOB membantu merapatkan jurang antara industri dan profesion dalam memahami cabaran berbeza yang timbul daripada isu perakaunan dan pengauditan semasa, dan juga menyumbang pandangan mengenai hal-hal yang perlu diberikan perhatian. Bagi menyokong pelaksanaan Piawaian Dedahan Kemampanan IFRS (Piawaian ISSB) dan piawaian jaminan kemampanan di Malaysia, Jawatankuasa Penasihat Pelaporan Kemampanan (ACSR) telah ditubuhkan. ACSR dipengerusikan oleh SC, dan terdiri daripada wakil-wakil daripada BNM, Bursa Malaysia, Suruhanjaya Syarikat Malaysia (SSM), Yayasan Laporan Kewangan dan AOB. Pada Oktober 2023, SC menganjurkan meja bulat global mengenai draf pendedahan IAASB, Cadangan Piawaian Antarabangsa mengenai Jaminan Kelestarian (ISSA) 5000 Keperluan Umum untuk Penglibatan Jaminan Kelestarian. Meja bulat global ISSA 5000 telah disertai oleh penyedia maklumat kemampanan, penetapan piawai pelaporan kemampanan, pengamal jaminan, badan profesional dan pengawal selia dari rantau Asia Pasifik. Semasa acara itu, AOB telah berkongsi perspektif tentang penggunaan piawaian jaminan kemampanan. Sepanjang tahun ini, AOB juga telah berkongsi ulasan mengenai pelbagai draf pengumuman seperti di Jadual 1. JADUAL 1 Ulasan AOB mengenai draf pengumuman Ulasan dikemukakan kepada Draf Pengumuman SSM Cadangan Semakan Pengecualian Kriteria Audit Bagi Syarikat Swasta di Malaysia IAASB Cadangan Bahagian 10, Audit Penyata Kewangan Kumpulan daripada Cadangan Piawaian Antarabangsa bagi Audit Penyata Kewangan Entiti Kurang Kompleks (ISA untuk LCE) dan Cadangan Perubahan Pematuhan Pertubuhan Suruhanjaya Sekuriti Antarabangsa (IOSCO) Perundingan IOSCO mengenai Muhibah 34 LA POR AN TAHUNAN 2023 LEMBAGA PEMANTAUAN AUDIT
MEN YO K O NG P ENGGU N AAN D AN PEL A K SA N A AN PI AWAI A N Perundingan IOSCO mengenai Muhibah Pada Jun 2023, IOSCO mengeluarkan kertas perundingan mengenai muhibah untuk mengumpul pandangan daripada penerbit, jawatankuasa audit, pelabur dan juruaudit. Mengikut pemerhatian sejak krisis kewangan, jumlah baki muhibah terkumpul S&P 500 telah meningkat lebih daripada dua kali ganda daripada AS$1.6 trilion pada tahun 2008 kepada AS$3.7 trilion pada tahun 2021. Muhibah terkumpul syarikat tersenarai di Kesatuan Eropah juga mempunyai trend peningkatan yang sama. Kenaikan ini disebabkan oleh aktiviti penggabungan dan pengambilalihan aktif dengan harga pengambilalihan yang tinggi. Muhibah tertakluk kepada ujian kemerosotan nilai setiap tahun dan tiada pelunasan di bawah piawaian perakaunan global semasa. Muhibah terjejas apabila amaun boleh pulihnya lebih rendah daripada amaun bawaannya. Sesetengah pihak berkepentingan bimbang bahawa andaian optimistik digunakan dalam menganggar amaun boleh pulih dan mengakibatkan kerugian kemerosotan nilai tidak diiktiraf dengan secukupnya dan tepat pada masanya. Dalam menyokong rancangan IASB untuk meningkatkan keperluan penzahiran mengenai pemerolehan dan prestasi seterusnya, IOSCO berpandangan bahawa kemerosotan nilai muhibah boleh ditambah baik lagi. Pemerhatian IOSCO tentang isu-isu yang berkaitan dengan muhibah digambarkan dalam Rajah 1. Semasa Perbincangan Tahunan AOB dengan Firma Audit Utama, AOB memberikan latar belakang ringkas tentang Perundingan IOSCO mengenai Muhibah dan mendapatkan pandangan juruaudit tentang soalan- soalan yang berkaitan. Maklum balas juruaudit kepada Perundingan mengenai Muhibah IOSCO - Soalan untuk Juruaudit Bebas dikumpulkan dan diringkaskan dalam Rajah 2. RAJAH 1 Pemerhatian IOSCO terhadap isu sekitar muhibah Sumber: Perundingan IOSCO mengenai Muhibah RAJAH 2 Maklum Balas Terkumpul Juruaudit kepada Perundingan IOSCO mengenai Muhibah - Soalan untuk Juruaudit Bebas Bagaimanakah ujian kemerosotan nilai muhibah boleh dipertingkatkan? Perbandingan lebihan nilai pembelian yang dibayar (muhibah) dengan pulangan sebenar •	Pengenalpastian penunjuk kemerosotan nilai muhibah mengikut asas suku tahunan •	Pengenalan syarat apabila sesebuah entiti tidak dibenarkan untuk menyertakan nilai terminal dalam pengiraan nilai dalam penggunaan •	Kemasukan panduan tambahan berhubung dengan peruntukan muhibah kepada unit penjanaan tunai (CGU) •	Penambahbaikan kepada penzahiran dalam penyata kewangan •	Penjelasan lanjut tentang sifat muhibah SURUHANJAYA SEKURITI MAL AYS I A 35
MEN YOKONG PE NGGUNAAN DAN PE L AKSA N AA N PI AWAI AN Apakah cabaran yang anda alami semasa menguji kemunasabahan andaian pengurusan yang digunakan dalam ujian kemerosotan muhibah? Cabaran utama ialah pihak pengurusan cenderung untuk terlalu optimistik dalam anggaran aliran tunai masa depan dan prospek perniagaan dan juruaudit juga telah menghadapi cabaran berikut: • Penggunaan model kompleks dalam ramalan aliran tunai masa hadapan dalam persekitaran makroekonomi yang tidak menentu • Maklumat umum dan setara yang terhad apabila entiti beroperasi dalam niche atau pasaran baru • Andaian pihak pengurusan bahawa penilaian kemerosotan nilai akan dilaksanakan oleh juruaudit • Tiada penglibatan pakar yang sesuai untuk membantu dalam penilaian kemerosotan nilai muhibah disebabkan faktor kos Bagaimanakah anda mengekalkan dan menunjukkan keraguan profesional anda semasa mengaudit anggaran pengurusan yang digunakan dalam ujian kemerosotan nilai muhibah? Menugaskankakitangan audit dengan pengetahuan, pengalaman dan kemahiran yang sesuai •	Lakukan semakan semula untuk mengenal pasti dan menilai kesempurnaandan konsistensi kaedah, andaian dan data •	Lakukan analisis sensitiviti untuk mengenal pasti dan mencabar andaian dan data utama •	Lakukan analisis pulang modal untuk mengenal pasti ruang yang ada untuk andaian dan data utama •	Lakukan semakan peristiwa selepas akhir tahun kewangan untuk mengenal pasti maklumat yang menyokong atau bercanggah dengan anggaran pihak pengurusan •	Penggunaan pakar industri dan pakar juruaudit, terutamanya dalam bidang yang kompleks Adakah dokumentasi pengurusan menyokong secukupnya kemunasabahan andaian dan pertimbangan yang dilaksanakan? Ia bergantung kepada pengalaman dan pengetahuan pengurusan, penglibatan dan tahap dokumentasi yang diperlukan oleh pihak yang dipertanggungjawabkan dengan tadbir urus (TCWG) dan kematangan industri •	PlE yang lebih besar dengan kawalan dalaman yang mantap dan kakitangan yang cekap akan mempunyai dokumentasi yang lebih terperinci tentang andaian dan pertimbangan yang dibuat Sesetengah juruaudit mengutarakan bahawa dokumentasi pengurusan yang tidak mencukupi dan maklumat hanya diberikan apabila diminta selanjutnya oleh juruaudit Adakah pihak pengurusan memberi pertimbangan objektif kepada kedua- dua maklumat yang menyokong dan bercanggah apabila menetapkan andaian? Pengurusan secara amnya berat sebelah terhadap maklumat yang menyokong dan cenderung terlalu optimistik dalam andaian utama mereka. Berat sebelah yang tidak sedari ini mungkin berlaku melalui: •	Berpegang kepada andaian yang dibuat sebelum COVID-19 yang mungkin tidak lagi menggambarkan keadaan pasaran semasa •	Kesan halo kepada kebolehpasaran produk atau perkhidmatan baharu berdasarkan kejayaan masa lalu •	Berat sebelah bersifat status quo ke atas ramalan aliran tunai yang dibuat pada tahun-tahun sebelumnya •	Berat sebelah bersifat kelangsungan yang timbul daripada ruang yang ada bagi CGU berprestasi berbanding CGU tidak berprestasi •	Kekurangan justifikasi yang betul dalam kadar diskaun yang digunakan 36 LA POR AN TAHUNAN 2023 LEMBAGA PEMANTAUAN AUDIT